Tribuno

Tribuno (latin: Tribunus) esseva le titulo de varie officiales eligite in le Roma antique. Le duo plus importante esseva le tribunos del plebe e le tribunos militar. Durante le major parte del historia roman, un collegio de dece tribunos del plebe ageva como un controlo al autoritate del senato e del magistratos annue, tenente le poter de ius intercessionis pro intervenir in favor del plebeios, e mitter veto a legislationes non favorabile.

Il habeva etiam tribunos militar, qui commandava portiones del armea roman, subordinate a magistratos superior, tal como le consules e le pretores, promagistratos, e lor legatos. Varie officieros intra le armea roman esseva etiam cognoscite como tribunos. Le titulo esseva tamben usate pro plure altere positiones e classes in le curso del historia roman.


Categoria:Titulos del Roma antique
Categoria:Derecto roman
Categoria:Parolas e phrases politic latin